Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000004
En Brazilo, fotistoj transformas sian domon en senlumejon kaj registras la vivon en hejmizoliteco
#000005
Same kiel multaj brazilanoj, Bruno Alencastro, 35-jaraĝa direktoro pri fotografio, devis pasigi la kvarantenon [eo] en apartamento, kiun li kundividas kun sia edzino kaj hundo en Rio-de-Ĵaneiro [eo] dum la pandemio kaŭzita de la nova kronviruso [eo].
#000008
Bruno rigardis tra la fenestro el sia hejmo. “Mi ĉirkaŭrigardis kaj sentis min kulpa pro tio ke mi ne dokumentis ĉi tiun momenton. Sed samtempe, kiel mi povintis registri tion en sekura maniero?”, li diris en Skype-konversacio kun Global Voices [eo, Tutmondaj Voĉoj].
#000011
Kvankam fotado multe evoluis en la lastaj jardekoj, la principo restas la sama: fotilo estas nenio pli ol malhela skatolo kun malgranda lumenigaĵo, permesanta kapti la bildon per fotosentema materialo – cifereca sensilo aŭ fotografia papero.
#000012
“Kaj se mi transformus mian ĉambron en senlumejon?”, Bruno diris. Per bruna papero kaj glubendo, li kovris la fenestron de la salono. Post kelkaj provoj, li malfermis truon kun samgranda diametro kiel la glubenda bobeno, kaj jen ĝi: la strato, kiu ŝajnis tiel malproksima, estis ene de la domo. Sur la muro fronte al la fenestro estis renversita projekcio de la arboj kaj de la najbara konstruaĵo, transpaŝante la limojn de la kvar muroj de la loĝejo.
#000013
Sub la truo, tra kiu la lumo eniris, Bruno poziciigis sian profesian fotilon. Li vokis sian edzinon, Greyce Vargas, 35-jaraĝan, kaj la hundon Arnaldo. Li registris momenton de la tri personoj ĉetable en la salono, bildon sur kiu la projekcio de la strato estis supermetita [vidu ĉi-suban foton, ndlr].
#000015
“Mi komprenis, ke krom la estetika aspekto, tie ankaŭ estis io tre potenca, io, kio komunikis kun homoj pro la signifo [de la bildo, ndlr] kaj la momento de izoliteco, kiun multaj kundividis,” li diras.
#000017
La fotisto tiam decidis afiŝi la rezulton en sia Instagram-profilo kaj invitis 12 aliajn geamikojn kaj gekolegojn fari la samon.
#000018
“Ni havis materialon kongruan kun 13 fotoj de homoj en diversaj lokoj. Mi pensis pri homoj, kiuj loĝas en malsamaj kuntekstoj, periferie, centre, en la familio, sole ... Mi konfesas, ke, komence, mi eĉ ne pensis, ke homoj konsentus.”
#000019
Je lia surprizo, preskaŭ ĉiuj personoj, kiujn li kontaktis, ne nur akceptis la defion kaj kunhavigis siajn fotojn, sed eĉ retumantoj ekster lia amikaro komencis spontanee sendi siajn kontribuaĵojn, el aliaj mondopartoj.
#000020
Baldaŭ poste, Bruno Alencastro estis identigita ĉiutage en dekoj da fotoj kaj amaskomunikoloj ekster Brazilo [en] raportis pri ĝi. Do, li decidis oficialigi “Obs-cu-ra” kiel kunlaboran projekton, farante filmeton [pt, subtekstoj en la angla] en kiu li donas konsilojn pri kiel plej bone konstrui sian propran senluman kameron [eo, senlumejon, ndlr].
#000021
Leo Savaris, 37-jaraĝa, estas izolita hejme kun sia filo kaj edzino, en Novo Hamburgo (eo, Rio Grande do Sul). En la bildo, la familio pripensas la novan rutinon, nun ĉiam kune, sub la projekcio de la strata bildo sur la dormĉambraj muroj. Foto de Leo Savaris, per Obs-cu-ra. Uzata kun permeso.
#000026
Caroline Muller estas fotistino kaj dancistino en São Leopoldo (eo, Rio Grande do Sul). Ŝi estas izolita hejme kun sia koramiko, kiu estas medicina studento kaj laboras ĉe la frontlinioj de la batalo kontraŭ KOVIM-19. Foto de Caroline Muller per Obs-cu-ra. Uzata kun permeso.
#000030
Arto kaj kulturoBona novaĵoCivitanaj komunikilojFotografioIdeojCOVID-19
#000034
Tiuj fotoj montras la historion de la ‘rusaj dometoj’ en Havano, Kubo
#000036
Montaraj judoj: rigardo al la vivo de unu el la minoritatoj en Azerbajĝano
#000041